בס"ד, מנחם אב תשפ"ג

**דף ב', פתיחה למסכת קידושין**

**א. קניין, קידושין וקדושה**

1. **קידושין, דף ב':** "האשה נקנית. מאי שנא הכא דתני האשה נקנית, ומ"ש התם דתני האיש מקדש? משום דקא בעי למיתני כסף, וכסף מנ"ל? גמר קיחה קיחה משדה עפרון, כתיב הכא: כי יקח איש אשה, וכתיב התם: נתתי כסף השדה קח ממני, וקיחה איקרי קנין, דכתיב: השדה אשר קנה אברהם, אי נמי: שדות בכסף יקנו, תני האשה נקנית. וניתני התם האיש קונה! מעיקרא תני לישנא דאורייתא, ולבסוף תני לישנא דרבנן. ומאי לישנא דרבנן? דאסר לה אכ"ע כהקדש".
2. **תוספות כתובות, דף ב':** "ועוד דהאשה היא שדה של הבעל ואין הבעל שדה שלה".
3. **תוספות הרא"ש שם:** "וי"ל משום דהאשה קנין כספו של האיש כמו עבדו שורו וחמורו ותלויה במזלו".
4. **רמב"ן גיטין דף ט':** "שאין אשה זו ממונו של בעל אלא ברשות עצמה היא".
5. **רמב"ן גיטין, דף ל"ח:** "ששני קנינין יש בעבד אחד קנין ממון דהיינו למעשה ידיו ואחד קנין הגוף שהוא אסור דומיא דקנין אישות אשת איש".
6. **ריטב"א קידושין דף ב':** "מיהו לא אלימא האי גזירה שוה למיגמר מינה חזקה לקדושי אשה משום דלא שייכא חזקה אלא בדבר שגופו קנוי".
7. **ט"ז, חושן משפט ק"צ:** "ועוד הא גם גבי קניין דאישה בכסף נלמד מעפרון כמו דאיתא ריש קידושין, וזה פשוט דבאישה קונה אותה דרך נתינה לחוד, ולא בתורת שיווי מה שהיא שוה".
8. **הר"ח אלבק, מבוא למסכת קידושין:** "קנין האישה על ידי כסף או שטר אינו אלא דבר שבסמל. לפיכך, דיו בנתינת פרוטה או שוה פרוטה, וכן שונה קנין האישה משאר כל הקניינים...".
9. **אבני מילואים, מ"ב סוף ס"ק א':** "אבל קידושי אשה אינו קנין לגבי בעל ... וכיון דאין גופה קנוי לבעל ואין בקידושין כי אם שנאסרה ע"י לכל העולם".
10. **שו"ת משיב דבר, ד' ל"ה:** "אשר בקש לבא שנית בענין קנין אשה לבעלה מה היא, ולמה ולאיזה תכלית נקנית ...

דמהתורה הן אין לאיש על אשתו שום קנין, כי אם לאישות בלבד אבל זולת אישות אין לבעל שום קנין ... ודברים ברורים הם, ומה שכתוב בתורה כי הוא קנין כספו, וכן מה שנמצא דאשתו של אדם הוי כעבדו ושפחתו, הכונה כמו עבדו ושפחתו, הכונה למעשה ידיהם כך אשתו לאישות ולא זולת ...".

1. **תוספות קידושין דף ב':** "דאסר לה אכ"ע כהקדש - והרי את מקודשת לי כלומר להיות לי מקודשת לעולם בשבילי כמו (נדרים ד' מח.) הרי הן מקודשין לשמים להיות לשמים. ופשטא דמילתא מקודשת לי מיוחדת לי ומזומנת לי".
2. **שו"ת פסקי עוזיאל, ע"ז:** "... תורת הקידושין בישראל הם לא רק חיי אישות טבעיים, אלא חיי אישות של קדושה על פי תורת ה' המקדש עמו ישראל על ידי חופה וקידושין ... קידושין של תורת ישראל שהם מקדשים ומקדישים את הבאים בבריתם כהקדש".

**ב. "בעל אבידה מחזר על אבידתו"**

1. **קידושין, דף ב':** "דתניא, ר"ש אומר: מפני מה אמרה תורה "כי יקח איש אשה", ולא כתב כי תלקח אשה לאיש? מפני שדרכו של איש לחזר על אשה, ואין דרכה של אשה לחזר על איש; משל, לאדם שאבדה לו אבידה, מי חוזר על מי? בעל אבידה מחזר על אבידתו".
2. **רש"י שם:** "אבידה - אחת מצלעותיו".
3. **שו"ת משנה הלכות, י"ב של"ז:** ומבואר מיהו דאשה אבידת הבעל היא ונראה דזה כונת המלך החכם שאמר מצא אשה מצא טוב שהיא בכלל שא"א ליקח לעצמו אלא לחפש ובגדר כי ימצא, ומ"מ הוא בגדר מי מחזר על מי דכן הוא מדרך העולם למי שאבד דבר חשוב מחזיר על אבידתו ושואל לאחרים אולי ראוי אבידתו וזה הענין של שדכנים שהולכין אצלם לשאול, או שהשדכן שיודע מעצמו צריך להגיד לו כעין משיב אבידה.

ובזה יש להבין דברי רבינו הגדול המהרי"ל ז"ל שהביא בהל' חנוכה שהמהרי"ל לא רצה ליהנות משל אחרים ולא רצה ליקח משל אשתו ואשתו ובניה דרים בחדר אחר והוא דר עם בחורי הישיבה ולא סעד אצל אשתו אלא עם הבחורים ופרנסת הבחורים שלמו הקהילה ופרנסת עצמו הי' לו במה שכתב מכתבים בכל הגלילות לזווג זווגים ואמר למי שישא את מי והיו סרים למשמעתו ומינה הי' לו פרנסתו ע"ש והוא פלא מה לו להמרי"ל לבטל זמנו היקר ולהיות שדכן ומזווג זיווגים ולהנ"ל אתי שפיר שהרי לבד שהוא מצוה הרי כל שיודע מאבידת אחיו יש כאן מצות השבת אבידה ולכן כנראה שהמהרי"ל ז"ל ידע מי אבידתו של מי ולכן כתב להם וזווגם. ואף דמה אני בחנם וצריך להשיב אבידה בחנם מ"מ בטירחא שלא צריך או זקן ואינו לפי כבודו וכיוצא בו צריך לשלם והבן.

ובזה כתבתי לישב קושית השואל בהלק"ט מ"ט אין מברכין שהחיינו תחת החופה כמו בקונה בית חדש ואשה נקראת נמי בית ואדרבה עקרת הבית ולהנ"ל פשוט דהו"ל רק כמצא אבידתו ואבי הכלה מחזיר לו אבידתו ואין כאן ברכת שהחיינו על אבידה שהחזירו לו והבן, ומה תאמר אין זה אבידתו כי שמא נתחלפה לו באחרת ושפיר מברך דלא הוי אבדה, א"כ אדרבה כ"ש שלא יברך שהרי אם אין זה אבידתו וסופו להוציאה או שימות ח"ו הוא או היא עיין מו"ק י"ח ע"ב דרבא שמעיה להאי גברא דבעי רחמי ואמר תזדמן לי פלניתא א"ל לא תיבעיא רחמי הכי אי חזיא לך לא אזלא מינך ואי לא כפרת בה' בתר הכי שמעיה דקאמר או איהו לימות מקמה או איהי תמות מקמיה א"ל לאו אמינא לך לא תיבעיא עלה דמיתא ע"ש".

1. **זוהר פרשת ויקרא:** "דאמר רבי שמעון זווגא דדכר ונוקבא אקרי אחד, באתר דנוקבא שריא, אחד אקרי, מאי טעמא בגין דדכר בלא נוקבא פלג גופא אקרי, ופלג לאו הוא חד, וכד מתחברן כחדא תרי פלגי אתעבידו חד גופא וכדין אקרי אחד".
2. **שם משמואל, פרשת מטות:** "והיו למשיסה שאסיך ורחקו כל מבלעיך ישיש עליך אלקיך כמשוש חתן על כלה. נראה דהנה בעוה"ז הגשמי ומלא רוחות רעות האדם הוא כאבידה כמ"ש (תהלים קי"ט) תעיתי כשה אובד, והש"י הוא בעל האבידה שמחזר על אבידתו".
3. **ליקוטי מוהר"ן, תורה ר"ו:** "תעיתי כשה אבד בקש עבדך וכו'. כי יש חילוק גדול בעבירה שעושה האדם ח"ו, בין אם נתעורר תיכף ומיד ושב בתשובה, אזי אפשר לו בקל לחזור למקומו, כי עדיין לא נתרחק הרבה מהדרך הטוב, כי כשעושה עבירה ח"ו, אזי הולך ונוטה מהדרך הישר אל דרך אחר מקולקל ושם יוצאים מאותו הדרך כמה וכמה נתיבות ודרכים תועים ומקולקלים מאד, שכשמתחילין לילך ח"ו באותו הדרך הרע, אזי תועים ונבוכים באלו הדרכים עד שקשה לשוב ולצאת משם, אבל הש"י דרכו לקרות את האדם תיכף כשרואה שהוא תועה מדרך השכל, וקוראו שישוב לאחוריו ולכל אחד קורא לפי בחינתו, יש שקוראו ברמיזה, ויש בקריאה ממש, ויש שבועט בו ומכהו, וזהו הקריאה שלו, כי אורייתא מכרזת קמייהו עד מתי פתיים תאהבו פתי, והתורה, הוא הש"י בעצמו שהוא קורא אותם ומבקשם שיחזרו אליו, וע"כ כשעדיין לא נטה הרבה מדרך הישר, אזי אפשר לו בקל לשוב, מחמת שהוא מכיר עדיין את הקול ורגיל בו, כי זה סמוך היה אצל הש"י, והיה שומע קולו קול התורה ועדיין לא שכח את הקול, ועדיין לא תעה הרבה באלו הדרכים האחרים התועים והנבוכים, וע"כ בקל אפשר לו לשוב, והוא כמשל הרועה שכאשר שה אחד תועה מהדרך אזי תיכף הוא קורא אותו, וכשהשה עדיין לא תעה הרבה מהדרך, אזי הוא מכיר הקול והולך אחריו תיכף. אבל כשכבר נטה הרבה מהדרך, אזי כבר שכח את הקול ואינו מכיר בו. וגם הרועה מייאש עוד מלבקשו, מחמת שזה זמן רב שהלך ותעה מאתו, כן כשכבר האריך זמן ח"ו ברשעו, ונטה ותעה הרבה מהדרך הישר לאלו הדרכים המקולקלים והתועים והנבוכים והמבולבלים אזי קשה לו לשוב כנ"ל.

ודע שאלו הדרכים המקולקלים והתועים, כשאדם תועה בהם חס ושלום הרבה מאד, אפשר לפעמים שיתעה מאד וילך באלו הדרכים הנבוכים, ואזי דייקא מרוב תעותו בהם, יתהפך וישוב עד שיהיה סמוך מאד למקומו הראשון, ולא יהיה רק הרחק מעט בינו לבין מקומו הראשון, ובקל על ידי נסיון קל ישוב עוד למקומו, אבל כשהשם יתברך קוראו ומזמין לו הנסיון, אינו מכיר בקול, ואינו חושש לשוב למקומו, וזה הוא החילוק שבין עול ימים לזקן, כי מי שעדיין בבחרותו ועדיין לא הזקין בחטאיו, אפשר לו יותר לשוב מהזקן מחמת שעדיין הוא סמוך ולא שכח את הקול הקריאה, וזה, תעיתי כשה אובד, היינו שתעיתי מהדרך הישר כשה אובד הנוטה מהדרך כנ"ל, ע"כ אני שואל מלפניך, בקש עבדך, כי מצותך לא שכחתי, היינו שתמהר לבקשני, כל זמן שאני זוכר עדיין את הקול הקריאה של התורה והמצוות, וזהו בקש עבדך כי מצוותיך לא שכחתי, שתמהר לבקשני תיכף, כי מצוותיך לא שכחתי עדיין, ועדיין אני מכיר את קול הקריאה של המצות שהם התורה, ע"כ בקשתי שתרחם עלי לבקשני מהרה מיד, כל זמן שעדיין לא שכחתי את מצותיך, דהיינו שעדיין אני מכיר את קול הקריאה של התורה והמצות".

1. **הרב עמיטל, עת רצון:** "תפילת נעילה נותנת מימד נוסף לתפילות היום. בתפילה זו אנו מנסים להענות לדפיקתו של הקב"ה, לפתוח את ליבנו לדודי ש"שלח ידו מן החור". רגשי ההתעלות שזכינו להם במשך היום הם קולו של הדוד הדופק. רגשי התעלות אלו אינם משיבים לקול הדוד, זהו קול הדוד בעצמו, וזו הדרך שבה הקב"ה מבקש מאיתנו: "פתחי לי אחותי רעיתי". תלמידי הגר"א ותלמידי הבעל שם טוב מסרו, שבת הקול "שובו בנים שובבים" (חגיגה, דף ט"ו עמוד ב') מוצאת את דרכה לתודעתו של כל אדם מישראל הזוכה מידי פעם להירהורי תשובה. נאמר בתהילים: "לְךָ אָמַר לִבִּי בַּקְּשׁוּ פָנָי אֶת פָּנֶיךָ ה' אֲבַקֵּשׁ". אנו שומעים בליבנו קול האומר "בַּקְּשׁוּ פָנָי". רש"י שם מבאר, שקול זה נשמע בשליחותו של הקב"ה: "לך אמר לבי בקשו פני" - בשבילך, בשליחותיך, אומר לבי: בקשו כלכם - ישראל - את פָּנָי. אנו נדרשים להענות לאותו קול פנימי, ולומר בכנות: "אֶת פָּנֶיךָ ה' אֲבַקֵּשׁ". אמנם, כדי לזכות ולשמוע את הקול היוצא מאת ה', יש להסיר את הקליפות ולפתוח את הלב".